Mi nemsel akk ijeqdar-agi ad ten –neǧ ad qaren s yinna da ten-neḍbbaɛad asen-nekkes ayen izaden ɣef lqiɛan, ad ten-nemzi ad asen-neg ṣenṣal d amellal, ad nerru ad asen-neg lmuɣri ad ten-narqem ad nerru isgum, d aẓru d aberkan ad neṭef tarqemt s aric n taɣaṭ ad ten-narqem, ad d-nawi tiḥbulin n uselɣaɣ ad d-nawi tilawin ad asent-iḥuken akenni ad ḍebɛen ttɣiman d icebḥannen ; mi nekfa ad nruḥ ad d-nejmaɛ s wayes ad neqqed, ad d-nawi isɣaren iḥeḍmen ama n uzemmur ama n tenqelt, ad nernu ticicin s ufella n yesɣaren-nni, ad nernu tisebbalin di tlemmast, ad nger di leryuf iṭuṭḥanen ama d tasilt,nnafex, tibeqcin, ad nernu leǧfun, iferraḥen ad ten-nɣum s tcicin, ad nernu imaqden d isɣaren izuranen neqqar-asen imaqaden, ad d-nawi lekwaɣeḍ ad as-necɣel ad tendaḥ ,ad d-fɣen čeɛčɛen , ad d-nejmaɛ s tilawin ad asen-nḥuk aselɣaɣ akken ḥman, ad ten-nejmaɛ s axxam mi qdenferḥen ad d-nawi lqehwa i tlawin-nni ad swwent.